stanford-oval/wikipedia huggingface dataset:
MCA

MCA voi tarkoittaa seuraavia asioita:
MCA, IBM:n kehittämä väylätyyppi
MCA, Music Corporation of America, joka on nykyään Universal Music Group
Mitsubishi MCA, polttomoottorin päästönhallintajärjestelmä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”MCA”, voi hakea sivunnimihaulla, laajalla sivunnimihaulla tai tekstihaulla.
MCAS

MCAS, Maneuvering Characteristics Augmentation System, on Boeing-yhtiön 737 MAX -lentokoneeseen rakennettu järjestelmä, joka  tarkkailee lentokoneen kohtauskulmaa, eli siiven ja ilmavirran suunnan välistä suhdetta. Jos kulma nousee liian suureksi, toiminto päättelee koneen olevan vaarassa sakata, jolloin siiven nostovoima katoaa. Jos MCAS aktivoituu, se pyrkii laskemaan koneen nokkaa muuttamalla korkeusvakaimen asentoa trimmaamalla sitä. Ominaisuuden arvellaan aiheuttaneen Indonesiassa Lion Airin onnettomuudessa lentokoneen putoamisen lokakuussa 2018, kun järjestelmä sai väärää tietoa ja käänsi koneen suunnan alaspäin. Ethiopian Airlinesin lennon 302 putomisessa onnettomuustutkinnassa on todettu kohtauskulma-anturin antaneen vääriä arvoja ja MCAS-järjestelmän pyrkineen korjaamaan nokan asentoa.
Boeing ei liittänyt tietoa ominaisuudesta koneen käsikirjaan, koska sen piti olla täysin huomaamaton. Järjestelmä luotiin, kun uuden konemallin suuremmat moottorit sijoitettiin aiempaa edemmäksi, ja koneen ominaisuudet silloin muuttuivat.
Takanami (1942)

| Takanami / 高波 |
| --- | --- |
 Yoshio Shimizun maalaus Lungan taistelusta.

Aluksen vaiheet
Rakentaja:  Uraga Dock Company
Laskettu vesille:  16. maaliskuuta 1942
Palveluskäyttöön:  31. elokuuta 1942
Loppuvaihe:  upotettu 1. joulukuuta 1942
Tekniset tiedot
Uppouma:  2 110 t (standardi) 2 560 t (max)
Pituus:  119,17 m  (kokonaispituus) 117 m (vesiraja)
Leveys:  10,8 m
Syväys:  3,76 m
Koneteho:  52 000 hv
Nopeus:  35 solmua (65 km/h)
Miehistöä:  228
Aseistus
Aseistus:  6 × 127 mm/50 -tykkiä 28 × 25 mm ilmatorjuntatykkiä 4 × 13 mm ilmatorjuntakonekivääriä 8 × 24 tuuman torpedoputkea 36 syvyyspommia
Takanami (jap. 高波, takanami, ’korkea aalto’) oli keisarillisen Japanin laivaston Yūgumo-luokan hävittäjä toisessa maailmansodassa.
Valmistus

Alus tilattiin Uraga Dock Companyltä. Se laskettiin vesille 16. maaliskuuta 1942 ja otettiin palvelukseen 31. elokuuta ensimmäisenä päällikkönään Ogura Masami.
Palvelus

Alus suojasi 27.syyskuuta – 7. lokakuuta 1942 joukkojenkuljetussaattuetta Saekista Rabauliin, jolloin sen miehistö pelasti 7. lokakuuta 279 eloonjäänyttä torpedoidulta kuljetusalus Naminouemarulta. Alus saapui 10. lokakuuta Trukille, jossa se liittyi Japanin 2. laivaston 2. hävittäjälaivueen 31. hävittäjäviirikköön.
Alus suojasi 13.–15. lokakuuta Kongōa ja Harunaa, jotka tulittivat Hendersonin Fieldiä. Alus suojasi 15.–16. lokakuuta Myōkōa ja Mayaa niiden tulittaessa Hendersonin Fieldiä. Alus kuului 26. lokakuuta amiraali Kondon osastoon Santa Cruz -saarten taistelussa. Se suojasi 3.–5. marraskuuta Susuyan ja Mayan Trukilta Shortlandsiin. Alus kuljetti 7. marraskuuta täydennysjoukkoja Guadalcanalille, jolloin se kärsi pieniä vaurioita ilmahyökkäyksessä.
Alus suojasi 13.–15. marraskuuta Guadalcanalin taistelussa saarelle matkaavaa joukkojenkuljetussaattuetta. Se osallistui 30. marraskuuta 1942 huoltotarvikkeiden kuljetukseen Guadalcanalille, kun sen taisteluryhmä kohtasi Yhdysvaltain laivaston risteilijöitä ja hävittäjiä (Tassafarongan taistelu). Takanami torpedoi USS Minneapolisin ja USS New Orleansin. Vihollisen tykkituli upotti Takanamin useita kilometrejä lounaaseen Savon saaresta, jolloin 197 miehistönjäsentä sai surmansa. Surmansa saaneiden joukossa oli viirikön komentaja Shimizu Toshio sekä aluksen päällikkö Ogura Masami. Alukselta pelastuneista 48 pääsi Guadalcanalille, jossa 19 joutui amerikkalaisten joukkojen vangeiksi.
Aiheesta muualla

Kuvia tai muita tiedostoja aiheesta Takanami (1942) Wikimedia Commonsissa
CombinedFleet.com: Yūgumo-luokan hävittäjät (englanniksi)
Yūgumo-luokan hävittäjä
Magical Mystery Tour (elokuva)

| Magical Mystery Tour |
| --- | --- |

Ohjaaja:   Bernard Knowles  John Lennon  Paul McCartney  George Harrison  Ringo Starr 
Käsikirjoittaja:   John Lennon  Paul McCartney  George Harrison  Ringo Starr 
Tuottaja:  Denis O'Dell
Säveltäjä:  The Beatles
Kuvaaja:  Ringo Starr
Leikkaaja:  Roy Benson
Pääosat:   John Lennon  Paul McCartney  George Harrison  Ringo Starr 
Valmistustiedot
Valmistusmaa:  Iso-Britannia
Tuotantoyhtiö:  Apple Films
Levittäjä:  New Line Cinema
Ensi-ilta:   Yhdistynyt kuningaskunta 26. joulukuuta 1967  Suomi 5. huhtikuuta 1968 
Kesto:  50 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Magical Mystery Tour on The Beatles -yhtyeen surrealistinen komediaelokuva vuodelta 1967. Elokuvassa matkataan bussilla pitkin ja poikin Englantia ja sekoillaan. Paul McCartneyn ideoimassa elokuvassa esiintyvät kaikki yhtyeen jäsenet. Elokuvan musiikista julkaistiin myös samanniminen albumi.
Beatlesin jäsen Paul McCartney oli miettinyt jo pitkään elokuva-aihetta Beatlesin seuraavaksi elokuvaksi, ja hän keksi idean vihdoin keväällä 1967 paluulennolla Yhdysvalloista. McCartney keksi laittaa Beatlesin kiertoajelubussilla tehdylle huviretkelle, jollaisia mainostettiin liverpoolilaiselle työväenluokalle ”mysteerikierroksina”. McCartney halusi tehdä ”kahelin sekoiluelokuvan 60-luvun tyyliin”. Muu yhtye hyväksyi McCartneyn ehdotuksen ja äänitti aluksi kappaleen ”Magical Mystery Tour”. Syyskuussa 1967 yhtye äänitti lisää kappaleita elokuvaa varten.
Elokuvan valmistelut olivat hyvin hätäiset, sillä McCartney halusi elokuvasta spontaanin. Tarkoitus oli, että vuokrattuun avokattoiseen kiertuajelubussiin hyppäisi yhtyeen jäsenten lisäksi sekalainen seurakunta sivuroolinäyttelijöitä, jotka oli poimittu showbisneshakemisto Spotlightista. Lopulta mukaan saatiin joukko näyttelijöitä ja viihdetaiteilijoita sekä yhtyeen jäsenten ystäviä. Improvisoituun tie-elokuvaan oli sitten tarkoitus lisätä musiikillisia välisoittoja. Elokuvalla ei ollut käsikirjoitusta eikä budjettia. Ohjaaja-kuvaajaksi valittiin nuori Peter Theobald. Hän kuitenkin jätti tuotannon riitauduttuaan ammattiliittojen kanssa elokuvan työntekijöiden palkkaamisesta, ja pääohjaajaksi tuli McCartney.
Bussiajelun lähtöpaikka oli Allsop Place, kadunpätkä Madame Tussaudin vahakabinetin takana Lontoossa. Samana iltana bussi saapui Devonin Teignmouthiin, missä matkustajat kirjoittautuivat hotelliin. Tarkoitus oli ollut yöpyä joka yö eri kohteessa, mutta yhtye perusti lopulta käytännön syistä tukikohtansa Atlantic Hoteliin Cornwallin Newquayssa. Kiertoajelun loputtua elokuva viimeisteltiin hylätyssä ilmavoimien tukikohdassa West Mallingissa, Kentissä. Lokakuun 1967 aikana McCartney editoi filmin Lontoossa.
McCartney myi elokuvan oikeudet ensin BBC:lle. Yhtiö esitti värielokuvan mustavalkoisena tapaninpäivänä 1967 ja samalla leikkasi siitä joitain kohtauksia, jotka eivät sopineet koko perheen elokuvaan. Televisioyleisö ei pitänyt alle tunnin mittaisesta elokuvasta, sillä siinä ei ollut juonta eikä se ollut hauska.
Suomessa elokuvan esitti Mainos-TV 5.4.1968 nimellä Lumottu Beatles matka.
Luettelo Kiinan tasavallan presidenteistä

Tämä on luettelo Kiinan tasavallan presidenteistä. Vuodesta 1949 alkaen Kiinan tasavalta on käsittänyt lähinnä Taiwanin saaren.
Luettelo

| Järjestys | Presidentti (syntynyt–kuollut) | Presidentti (syntynyt–kuollut) | Virka-aika | Puolue |
| --- | --- | --- | --- | --- |
| 1. |  | Sun Yat-sen (1866–1925) | 1. tammikuuta 1912 – 10. maaliskuuta 1912 | Tongmenghui |
| 2. |  | Yuan Shikai (1859–1916) | 10. maaliskuuta 1912 – 6. kesäkuuta 1916 † | Beiyangin klikki |
| 3. |  | Li Yuanhong (1864–1928) | 7. kesäkuuta 1916 – 17. heinäkuuta 1917 | Chin-pu tang |
| 4. |  | Feng Guozhang (1859–1919) | 17. heinäkuuta 1917 – 10. lokakuuta 1918 | Zhilin klikki |
| 5. |  | Xu Shichang (1855–1939) | 10. lokakuuta 1918 – 2. kesäkuuta 1922 | Anhuin klikki |
| 6. |  | Li Yuanhong (1864–1928) | 11. kesäkuuta 1922 – 13. kesäkuuta 1923 | Chin-pu tang |
| 7. |  | Cao Kun (1862–1938) | 10. lokakuuta 1923 – 2. marraskuuta 1924 | Zhilin klikki |
| 8. |  | Duan Qirui  (1865–1936) | 24. marraskuuta 1924 – 20. huhtikuuta 1926 | Anhuin klikki |
| 9. |  | Zhang Zuolin (1875–1928) | 18. kesäkuuta 1927 – 2. kesäkuuta 1928 | Fengtianin klikki |
| 10. |  | Tan Yankai (1880–1930) | 7. helmikuuta 1928 – 10. lokakuuta 1928 | Kuomintang |
| 11. |  | Tšiang Kai-šek (1887–1975) | 10. lokakuuta 1928 – 15. joulukuuta 1931 | Kuomintang |
| 12. |  | Lin Sen  (1867–1943) | 15. joulukuuta 1931 – 1. elokuuta 1943 † | Kuomintang |
| 13. |  | Tšiang Kai-šek (1887–1975) | 1. elokuuta 1943 – 5. huhtikuuta 1975 † | Kuomintang |
| 14. |  | Yen Chia-kan (1905–1993) | 6. huhtikuuta 1975 – 20. toukokuuta 1978 | Kuomintang |
| 15. |  | Tšiang Tšing-kuo (1910–1988) | 20. toukokuuta 1978 – 13. tammikuuta 1988 † | Kuomintang |
| 16. |  | Lee Teng-hui (1923–2020) | 13. tammikuuta 1988 – 20. toukokuuta 2000 | Kuomintang |
| 17. |  | Chen Shui-bian (s. 1950) | 20. toukokuuta 2000 – 20. toukokuuta 2008 | Demokraattinen edistyspuolue |
| 18. |  | Ma Ying-jeou (s. 1950) | 20. toukokuuta 2008 – 20. toukokuuta 2016 | Kuomintang |
| 19. |  | Tsai Ing-wen (s. 1956) | 20. toukokuuta 2016 – 20. toukokuuta 2024 | Demokraattinen edistyspuolue |
| 20. |  | Lai Ching-te (s. 1959) | 20. toukokuuta 2024– | Demokraattinen edistyspuolue |
MC-Helper 3

| MC-Helper 3 |
| --- | --- |

Ohjaaja:  Walfrid Rinkinen
Pääosat:  Ilona Chevakova Sami Huhtala Janni Hussi Janne Kaperi Sami Kemell Viivi Pumpanen
Valmistustiedot
Valmistusmaa:  Suomi
Ensi-ilta:  2018
Kesto:  72 minuuttia
Seuraaja:  MC Helper beKINGs
Aiheesta muualla
IMDb 
Infobox OKNimi-testi OK: 
MC-Helper 3 on Walfrid Rinkisen ohjaama, sketsiryhmä Biisonimafian tekemä suomalainen komediaelokuva vuodelta 2018. Elokuva on julkaistu Elisa Viihde -suoratoistopalvelussa.
Elokuva kertoo MC-Helper-nimisestä mopokerhosta.
Terminaator

Terminaator on virolainen rockyhtye. Se perustettiin Tallinnassa vuonna 1987. Terminaatorin menestys on ollut suurempaa Suomessa, Liettuassa ja Latviassa kuin Virossa. Yhtye on julkaissut yli kymmenen albumia. Yhtyeellä on levytyssopimus Edel-yhtiön kanssa ja se julkaisi ensimmäisen albuminsa vuonna 1994.
Jäsenet

Jaagup Kreem - laulu ja kitara
Taavi Langi - kitarat
Roland Puusepp - rummut
Henno Kelp - basso
Diskografia

Lõputu päev (1994)
Minu väike paradiis (1995)
Pühertoonia (1997)
Kuld (1997)
Singapur (1998)
Head uudised (2001)
Risk (2001)
Kuutõbine (2003)
Go Live 2005 (2005)
Nagu esimene kord (2006)
20 (2007)
Ingli puudutus (2009)
Rakett (2011)
Vaikuse Meri (2014)
Suurimmat hitit

Muinasjutu mets
Ainult sina võid mu maailma muuta
Ajateenija
Juulikuu lumi
Torm
Kristallkülmas öös
Romula
Kui kuningas nutab
Kaitseta
Ingli puudutus
See ei ole saladus
6 jalga niisket maad
Carmen
Vastasmaja aknad
Entiset ja nykyiset jäsenet > Nykyiset

Jaagup Kreem (kitara, laulu, 1987–)
Roland Puusepp (rummut 2003–)
Henno Kelp (basso 2003–)
Taavi Langi (kitara 2009–)
Entiset ja nykyiset jäsenet > Entiset

Margus Paalamaa (basso, 1987-88)
Tiit Must (rummut, 1987–1989)
Arno (Arch) Veimer (kitara, 1987–1995)
Andres Toome (basso, 1989–1992)
Raimond (My) Vahter (rummut, 1990-1991)
Sulev (Sulliwan) Müürsepp (kitara, 1990–1992; 1996–1998)
Andres Oja (rummut, 1991)
Eimel Kaljulaid (rummut 1991–2003)
Indrek Timmer (basso 1992–1995)
Elmar Liitmaa (sähkökitara, taustalaulu 1992–1996; 1999–2009)
Sven Valdmann (basso 1993–2003)
Harmo Kallaste (kosketinsoittimet, taustalaulu 1996; 2000–2009)
Margus Valk (kitara 1997–1998)
Entiset ja nykyiset jäsenet > Vain konserteissa soittaneet jäsenet

Antz (rummut, 1991)
Tõnu Väärtnõu (1998)
Jüri Roosa (2000)
Raul Vaigla (2003)
Aiheesta muualla

Yhtyeen verkkosivusto
Youtube: Terminaator - Romula Yhtyeen musiikkinäyte Youtubessa.
The Amazing Spider-Man (vuoden 2012 videopeli)

| The Amazing Spider-Man |
| --- | --- |

Kehittäjä:  Beenox
Julkaisija:  Activision
Jakelija:  Marvel Entertainment, Steam, Nintendo eShop, Google Play ja App Store
Säveltäjä:  Gerard Marino ja Maxime Goulet
Julkaistu:  2012
Lajityyppi:  toimintapeli
Pelimuoto:  yksinpeli
Ikäluokitus:  ESRB: E  Virheellinen ESRB-arvo PEGI: 12Virheellinen PEGI-arvo
Alusta:  Nintendo 3DS, PlayStation 3, PlayStation Vita, Windows, Wii, Xbox 360
Jakelumuoto:  Blu-ray-levy, DVD-R DL, Nintendon optinen levy, Nintendo-pelimoduuli, digitaalinen jakelu ja digitaalinen lataus
Lisää peliartikkeleitaVideopelien teemasivulla
The Amazing Spider-Man on Beenoxin kehittämä ja Activisionin julkaisema toimintapeli. Peli on julkaistu vuonna 2012 Nintendo 3DS-, PlayStation 3-, PlayStation Vita-, Windows-, Wii- ja Xbox 360 -alustoille.
Peli liittyy epilogina samannimiseen elokuvaan ja paljastaa useita juonikohtia. Pelille on julkaistu seuraaja The Amazing Spider-Man 2.
Vastaanotto

Peli on saanut IGN:n arvostelussa arvosanaksi 7.0/10.
Äänirooleissa

| 0 | 1 | 2 |
| --- | --- | --- |
|  Sam Riegel  | … |  Peter Parker / Hämähäkkimies   |
|  Kari Wahlgren  | … |  Gwen Stacy   |
|  Steve Blum  | … |  tohtori Curt Connors / Lisko   |
|  Nolan North  | … |  Alistaire Smythe   |
|  Claudia Black  | … |  Whitney Chang   |
|  Ali Hillis  | … |  Felicia Hardy   |
|  Fred Tatasciore  | … |  Aleksei Sytsevich / Rhino   |
|  Stan Lee  | … |  Stanley Lieber   |
Aiheesta muualla

The Amazing Spider-Man MobyGamesissa (englanniksi) (Xbox 360)
The Amazing Spider-Man MobyGamesissa (englanniksi) (3DS)
The Amazing Spider-Man MobyGamesissa (englanniksi) (Wii)
The Amazing Spider-Man Internet Movie Databasessa (englanniksi)
Takanen (Hämeenlinna)

| Takanen |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  61°11′10″N, 24°46′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ormajoen valuma-alue (35.79)
Laskujoki:  Kurtonoja 
Järvinumero:  35.791.1.002
Mittaustietoja
Pinnankorkeus:  84,7 m  
Rantaviiva:  3,442 km  
Pinta-ala:  35,34 ha  
Saaria:  1 
 fiTakanen 
Takanen  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 35 hehtaaria ja se on 1,1 kilometriä pitkä ja 600 metriä leveä. Järvellä on kartan mukaan yksi saari. Sen rantaviivan pituus on 3,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Ormajoen valuma-alueella (35.79), jonka Leheejärven alueeseen (35.791) se kuuluu. Järven vedenpinnan korkeus on 84,7 metriä mpy.
Tervehtiminen

Kädenheilautus on yleinen tapa tervehtiä suurilukuista yleisöä etäältä.
Tervehtiminen on ihmisten välinen teko, jossa ilmaistaan ystävyyttä tai sosiaalista statusta. Tervehtimiseen voi kuulua jokin ele kuten käden puristaminen, käden heilautus, kumarrus, halaus tai suudelma, tai tietyt sanat.
Historia

Tervehtimisellä on keskiaikaisessa Euroopassa alun perin ilmaistu että on tunnistanut toisen ja että on itse vaaraton. Kättä heilauttamalla tai kättelemällä on todistettu, ettei kanna kädessään asetta.
Tervehtimistapoja

Tervehtimistavat vaihtelevat paljon kultturista ja henkilöiden läheisyydestä riippuen. Esimerkiksi Pohjoismaissa liiketuttavat tervehtivät toisiaan kättelemällä, vaikka olisivatkin ennestään tuttuja. Brittiläiset liikekumppanit puolestaan kättelevät ensimmäistä kertaa tavatessaan, mutta myöhemmin tervehtimiseen riittää pieni nyökkäys.
Etelä-Euroopassa, Etelä-Amerikassa ja arabimaailmassa tervehdittäessä usein halataan lämpimästi ja annetaan poskisuudelma. Venäjällä naisia ei tervehdittäessä kosketeta. Japanissa ja Kiinassa nyökätään ja katsotaan alaspäin. Havaijilla sieraimet asetetaan vierekkäin. Intiassa yleinen tervehdys on namaste. Se tehdään laittamalla kädet rinnan korkeudella yhteen sormet ylöspäin ja kumartamalla kevyesti.
Kättely
Kädenheilautus
Kumarrus
Halaus
Käsisuudelma
Poskisuudelma
Ylävitonen
Hatunnosto
Namaste
Eskimotervehdys
Roomalainen tervehdys
Nyrkkitervehdys
Kyynärpäätervehdys
Suudelma suulle
Hygieenisyys

Bakteereita siirtyy tervehtiessä henkilöstä toiseen sitä enemmän, mitä suurempi tervehtijöiden välisen kosketuksen pinta-ala on ja mitä kauemmin kosketus kestää. Kättelyssä bakteereita tarttuu enemmän kuin ylävitosessa, ja sitäkin vähemmän bakteereita tarttuu nyrkkitervehdyksessä.
Tervehdyssanat

Moi on peräisin hollannin sanasta mooi, joka tarkoittaa kaunista. Hollannin kielessä tervehditään edelleen sanalla moin. Hollannin kielestä sana on siirtynyt alasaksin kieleen, joka myöhäiskeskiajalla oli kauppiaiden ja kaupunkien yleiskieli Itämeren alueella ja sitä käytettiin Suomessakin. Moin oli käytössä myös saksan kielessä nykyisen Viron ja Latvian alueella, jossa saksaa puhuttiin yleisesti toiseen maailmansotaan saakka. Virosta ja Latviasta sana levisi Viipuriin, joka oli Suomen kansainvälisin kaupunki. Viipurista moin levisi muualle Suomeen ja lyheni moi-sanaksi. Sanasta jäi pois akkusatiivin pääte -n.
Terve merkitsee terveyttä. Kielentutkija Santeri Junttilan mukaan on mahdollista, että terve on johdettu terva-sanasta, sillä terva on liittynyt sekä puiden että ihmisten hyvinvointiin.
Hei on lainasana ruotsin kielestä, jossa nykyäänkin sanotaan hej. Sana kuuluu samaan joukkoon kuin ruotsin hel, saksan heil ja englannin health, jotka tarkoittavat tervettä, ehjää tai kokonaista.
Moro- ja moron-sanojen taustalla on ruotsin kielen morgon, joka on alun perin tarkoittanut hyvää huomenta. Tutkijan mukaan moro-sanaa on käytetty Länsi-Suomessa ainakin parin sadan vuoden ajan.
Morjens: Eräissä ruotsin murteissa käytetään tervehdyssanaa morjens, jota on käytetty jo 1800-luvulla. Morjens on saattanut tarttua ruotsin kieleen saksasta, sillä Berliinissä saksan kielen sana Morgen lausutaan morjen ja samalla seudulla käytetään myös toista tervehdyssanaa, joka lausutaan morjens.
Aiheesta muualla

Kartta, joka näyttää eri puolilla Suomea käytetyt tervehdyssanat
Maalaislääkärin matkassa

| Maalaislääkärin matkassa |
| --- | --- |

Kirjailija:  Tapani Kiminkinen
Kuvittaja:  Ulla Kiminkinen
Kansitaiteilija:  Petteri Kivimäki, Katariina Tirkkonen-Wane
Kieli:  suomi
Genre:  elämäntaito-opas
Kustantaja:  Tammi
Julkaistu:  2011
Ulkoasu:  sid.
Sivumäärä:  158 s.
ISBN:  978-951-31-5826-2
Löydä lisää kirjojaKirjallisuuden teemasivulta
Maalaislääkärin matkassa on TV1:n sarjasta Tohtori Kiminkinen tutun maalaislääkäri Tapani Kiminkisen kirja, jonka on julkaissut Tammi vuonna 2011. Kirjassa Kiminkinen pohtii tajunnanvirran keinoin elämää vuoden kiertokulussa.
Kirjassaan Kiminkinen palaa lapsuuteensa 1950-luvun maaseudulle. Hän käsittelee aiheitaan persoonalliseen tyyliinsä niiden omilla nimillä. Kiminkinen vastustaa nykyajan keskeistä termiä muutosta, joka hänen mukaansa nousee esiin joka käänteessä, niin Nokian pääjohtajanimityksen jälkeisessä tiedotustilaisuudessa kuin yksityisen ihmisenkin elämässä. Ihmisen mielessä muutosvaatimus kuitenkin hänen mielestään herättää riittämättömyyden ja epäonnistumisen tunteen. Siksi ihmiselle pitäisikin muutosvaatimuksen sijasta tarjota hyväksyntää ja lohdutusta. Hän kehottaakin muutosvaatimuksen sijasta antamaan aitoa välittämistä.
MCCUU

Kenraali Hagee merisotilaan kanssa Woodland MARPAT -asussa
MCCUU (Marine Corps Combat Utility Uniform) on Yhdysvaltain merijalkaväen uusin taisteluasu, joka otettiin käyttöön vuonna 2002. Siinä käytetään uusinta "digikuviointi"-tyyppiä nimeltä MARPAT (Marine Disruptive Pattern), jota kehitettiin alun perin kolmena eri kuviona. Ne ovat Desert (aavikko), Woodland (metsä) ja Urban (kaupunki). Näistä urban-kuviointia ei kuitenkaan ole otettu käyttöön ja hyväksytty viralliseksi taisteluasuksi.
Aiheesta muualla

MARPAT valokuvin (Arkistoitu – Internet Archive)
Maalaismaisema

Maalaismaisema on Petri & Pettersson Brassin levyttämä kappale. Se on äänitetty vuonna 1971 ja se on käännös Elton Johnin ”Country Comfort” -kappaleesta. Suomalaiset sanat teki Jukka Virtanen, joka sisällytti tekstiin lapsuudenmuistojaan Jämsänkoskelta. Laulun menestystä auttoi televisio, sillä yhtye soitti sen tuolloin harvinaisessa värilähetyksessä Pop Story -ohjelmassa.
MCC New York

Kuva vankilasta.
Metropolitan Correctional Center, New York (lyh. MCC New York) on Yhdysvaltain liittovaltion hallinnon tutkintavankila mies- ja naisvangeille New York Cityn keskustassa. Yhdysvaltain oikeusministeriön alainen vankeinhoitolaitos ylläpitää vankilaa.
Aiheesta muualla

Kuvia tai muita tiedostoja aiheesta MCC New York Wikimedia Commonsissa
Major Tom (Coming Home)

| ”Major Tom (Coming Home)” Peter Schilling |
| --- | --- | --- |

Saksankielisen version kansikuva.
Singlen tiedot
 Albumilta: Error in the System
 Julkaistu: 24. syyskuuta 1983
 Formaatti: 7- ja 12-tuumainen vinyylisingle
 Tekijä(t): Peter Schilling
 Tuottaja(t): Armin Sabol, Peter Schilling
 Tyylilaji: NDW, syntikkapop, post-punk
 Kesto: 03.52
 Levy-yhtiö: Elektra, WEA
Peter Schillingin muut singlet
| ”Fehler im System” 1982 | ”Major Tom (Coming Home)” 1983 | ”Terra Titanic” 1984 |
Major Tom (Coming Home) on saksalaislaulaja Peter Schillingin vuonna 1983 julkaistu musiikkikappale hänen albumiltaan Error in the System. Se oli maailmanlaajuinen menestys ja ylsi Yhdysvalloissa listasijalle 14 ja Britanniassa sijalle 42. Saksassa julkaistiin saksankielinen versio ”Major Tom (Völlig losgelöst)”, joka nousi listaykköseksi.
Kappaleen tarina on jatkoa David Bowien vuonna 1969 ilmestyneelle laululle ”Space Oddity”. Major Tom (suom. majuri Tom) on kyseisessä kappaleessa esiintyvä hahmo.
M/S Birka Carrier

| M/S Birka Carrier |
| --- | --- |
 Birka Carrier saapumassa Sörnäisten satamaan.
Tyyppi:  Rahtilaiva
Lippuvaltio:  Suomi
Kotipaikka:  Maarianhamina
IMO-numero:  9132002
MMSI-numero:  230367000
Tunnuskirjaimet:  OJHT
Aiemmat nimet:  1998–2002: United Carrier 2002– Birka Carrier
Omistaja:  Birka Cargo Ab
Aiemmat omistajat:  1998–2002: United Shipping Ab 2002– Birka Cargo Ab
Rakennustelakka:  Santierul Naval S.A., Galați, Romania ja Fosen Mek. Verksteder A/S, Rissa, Norja
Rakennusnumero:  906 (Romaniassa) ja 62 (Norjassa)
Vesillelasku:  1997
Luovutettu:  24. tammikuuta 1998
Tekniset tiedot
Pituus:  154,5 m
Leveys:  22,7 m
Syväys:  6,95 m
Bruttovetoisuus:  12 251 brt
Koneisto:  1 × Wärtsilä-Vasa 16V46B diesel
Koneteho:  15 600 kW
Nopeus:  37,04 km/h
Nopeus:  20 kn
Hyttejä:  12
Lastikapasiteetti:  1 775 m
Lastikapasiteetti:  5 320 m³
Lastikapasiteetti:  336 TEU
Lähteet:  
M/S Birka Carrier (IMO 9132002) on Birka Cargo Ab:n omistama ro-ro-rahtialus. Alus on rakennettu vuosina 1997–1998 Romaniassa ja Norjassa. Kuollutta painoa laivalla on 8 853 tonnia ja jääluokitus on 1A Super eli se pystyy useimmissa jääolosuhteissa kulkemaan yksin. Birka Carrier on rekisteröity Suomen lipun alle ja sen kotisatama on Maarianhamina. Nykyisin aluksella operoi Finnlines reitillä Helsinki-Immingham.
Birka Carrierin sisaraluksia ovat M/S Birka Express, M/S Birka Trader ja M/S MN Pelican.
Käyttöhistoria

Vuonna 1997 aluksen runko laskettiin vesille Galațissa, Romaniassa. Romaniasta alus hinattiin Rissaan, Norjaan, jossa se rakennettiin loppuun. 24. tammikuuta 1998 alus luovutettiin United Shippingin omistukseen, joka rekisteröi aluksen Suomen lipun alle.  Kotisatamaksi tuli Maarianhamina. Alus kastettiin United Carrieriksi. Kastamisen jälkeen Finnlines aloitti liikennöinnin aluksella, reitillä Kemi–Oulu–Antwerpen–Lontoo–Felixstowe.
Vuoden 2002 alussa United Carrier rekisteröitiin Birka Cargo Ab:n omistukseen. Saman vuoden joulukuussa alus nimettiin Birka Carrieriksi.